Латвийка, работила в 5 министерства и в парламента в родината си, стигнала дъното след срив на бизнеса си, се засели в санданското село Поленица: Тук има уникална природа и магическа енергия, сякаш негативите на цивилизацията са ви подминали - Вестник СТРУМА
В санданското село Поленица от половин година живее на квартира Инара Вайводе. Тя е латвийка. Работила е в 5 министерства в родината си, в парламента на Латвия, развива собствен бизнес и изведнъж от върха пада на дъното. През всичките тези години Инара не спира обаче да търси духовния мир в себе си. Тя е разведена, има син, семейна дъщеря и прекрасен внук, които живеят в Латвия. Мечтата на Инара е да остане завинаги да живее в Сандански. - Здравейте, Инара! Разкажете нещо за себе си, откъде сте, кога пристигнахте в Сандански и как се чувствате тук? - Аз съм от Рига, Латвия. В Сандански пристигнах преди повече от половин година и се чувствам, сякаш тук съм родена. Никога не искам да си отида от този топъл град. Била съм в Норвегия, Египет, Кипър, Америка, но до този момент в нито една страна не се чувствах както тук, така добре, че да пожелая да остана. Това място има особени вълшебства. Оприличавам го на райски кът на земята, който е съхранил своята натурална същност и който не е разрушен от негативните аспекти на цивилизацията. Сандански е с уникална природа, време и магическа енергия. Няма го шума, няма я и суетата, която цари навсякъде другаде, мирно и тихо е. Чувствам се в тази част на България спокойна, защото и местните хора са добри, честни и отзивчиви. - С какво се занимавахте в Латвия? - Моят живот протече доста сложно, преживях много. Животът ме е "хвърлял" нагоре-надолу, като в същото време ме възнаграждава с огромен опит на човешките способности, страст и търпение. На младини вниманието ми бе съсредоточено върху кариерата. 90-те години даваха възможност за това на всички, които имаха желание да се развиват. Аз завърших Факултета по право, работех като адвокат, заемах ръководни позиции в правителството, работила съм в парламента, бях създала и свой бизнес. По-късно стремежът ми да работя съвестно и справедливо ми изигра лоша шега и бях принудена да напусна работата си. Животът ми тотално се срина. Зпочнах от нулата, стигнах до милиони и всичко изгубих. От това си направих извод, че всичко е интересно, докато е в процес на развитие. След като стигнеш до целта, вече ти става безинтересно, затова човек трябва да расте непрекъснато през  живота си. Вторият и навярно главен момент, който определи моя живот, това е характерът ми, не търпя несправедливост. Животът ми е поднасял ситуации, в които е трябвало да решавам между спокойните води и борбата за справедливост. Фактически безнадеждната борба къде да стоя - против силните структури, както публичните така и частните, но винаги избирах вторите. Имах личен шофьор и луксозен американски автомобил, а след това стигнах дъното и нямах пари дори за един трамваен билет. Тогава ходех по няколко километра пеш до квартирата, тъй като бях загубила вече и собственото жилище. Загубих от гледна точка на кариерата, в материален план, но спечелих от гледна точка на съвестта. Печеля от всички тези тестове, които понякога бяха толкова тежки, и се научих да забравям това, което беше вчера, продължих да живея и да търся отговори. Във всички тези тежки моменти намерих не спасение, а отговорите, в духовните учения. „Кой си ти човече, защо си на тази земя и защо съществуваш“. - А какво Ви доведе в Сандански, и как си върнахте живота? - В живота няма нищо случайно. Имах силно желание да се къпя целогодишно в топли термални извори, да се наслаждавам на топъл климат, и всичко това да е в страна, далече от политически размирици, които сега се случват по целия свят. Съдейки от новини и интернет, гледайки падащ сняг зад прозореца, съм мечтала за гмуркане в топли минерални басейни и очевидно тези мисли ме доведоха тук, защото човек получава това, което иска в бъдеще да му се случи, тъй като аз сама съм ангажирана в духовни дела по мой собствен начин, интригуващ фактор за мен тук е и близостта с мястото, където е живяла пророчицата Ванга. - Доколкото Ви разбирам, Вие се занимавате с духовно учение, което помага на хората да възстановяват здравето си с нетрадиционни начини, така ли е? -Да, точно, и именно събитията, случили се в живота ми, са довели до всичко това, изучавайки тайните, които притежава човешкият ум и човешкото тяло. От най-ранна възраст се интересувах от всички тези неща. В дома ми имам рафтове с десетки книги по темата. Четох много, учех, посетих и различни курсове. Спомням си, че още през 80-те години прочетох книгата „Силата на ума“, не помня автора й, но помня, че беше с бяла корица и със снимка на човешко лице, което остави отпечатък върху мен. Реално аз разбрах обаче, че написаното в тази книга се случваше и с мен през целия живот. Едно разбирах, друго предприемах. - Вие се занимавате с рейки, което ще рече изцеляване чрез космическа енергия и полагане на длани, което позволява да се прави самолечение? - Да, в 2007 г. получих инициация „Рейки” – 1-ва и 2-ра степен, и „Рейки мастер”. Едновременно изкарах курс за аюрведичен масаж. Аюрведа предлага холистичен подход към естественото здраве и помага да намерим вътрешен мир, радост и любов. Аюрведичните терапии са важна част и инструмент за превенцията на всяко едно заболяване и обновяването и балансирането на тялото, ума и духа. Това беше през времето, когато аз окончателно разбрах, че повече не искам да се занимавам с политика и бизнес. Оставих Латвия и заминах да работя в Гърция и Кипър. Отворих способността да чувствам къде се намира проблемът в човешкото тяло, чувствах го с ръцете си. В същото време аз бях очарована от резултатите на изцеление на различни трудни проблеми. Това е неописуемо чувство, когато може да хванете проблема за „опашката“ и да го премахнете, когато човек идва при вас с голяма болка, а след това ви се усмихва, когато почувстваш как под ръцете ти се намества гръбначният стълб, възстановява се и се изправя. - С няколко думи, какво е рейки? - Рейки, това е енергията на живота. Рей означава дух, душа, ки - енергия, интелигентност. Мисля, че днес хората трябва да разберат, че тяхното физическо тяло и видимо физическият свят не е всичко, което съществува в природата. Така или иначе има един свят, невидим за енергията на очите, равновесието в организма, от което зависи нашето здраве. У всеки човек към физическото тяло има енергийна обвивка, така нареченото биополе или аура. Рейки изцелението лекува всички болести при човека от гледна точка на енергийния дисбаланс, жизнените органи и системи в нашето тяло. - С какво се различава рейки изцелението от обичайното енергетическо изцеляване? - Лечителят обикновено работи със собствена енергия, специалистът и майстор рейки използва „чиста“ космическа енергия, а не дава от собствената си. - Това е като магическо хапче? - Да, така изглежда, но има една по-разширена представа за света, която е ограничена само от живота на енергийните потоци. На върха на енергийната обвивка има 3 черупки: емоционална, интелектуална и софтуер. И именно тук лежат корените на първопричинителите на болестите - в областта на информационните комуникации лошата енергия се явява впоследствие. И така се връщаме към силата на мисълта. От гледна точка на природата на човешките заболявания те възникват само поради неправилните, а именно песимистични и агресивни нагласи. По този начин природата ни насърчава да променим отношението си към света и ни показва, че правим нещо нередно, затова ни трябва повече житейски опит и положителни мисли. Започнете да се радвате, да мислите положително, променете отношението си към това, което не ви харесва. Предизвиквайте положителни емоции, за да бъдете отново здрави! И се оказва, че едно лечение с хапчета може да донесе облекчение за определено време, но не може да премахне причината за заболяването, докато самият човек може. Причината е в самите нас, в нашите чувства, емоции, гняв, непростимост. Човекът ще получи временно лек от лекаря, но ако не реши основния си проблем, ако не промени себе си и мислите си, той ще се разболява. - Толкова ли е просто всичко това? - Да, толкова е просто, мисли и говори добро, върши добри дела и се радвай на всяка минута от живота си и ще оздравееш бързо. Толкова е просто и същевременно трудно, защото хората не разбират, а дори и да знаят, им е трудно да се променят. Мислите ни говорят в подсъзнанието ни. А сега си спомнете какво сте си мислили - парите липсват, работата ми омръзна, гърбът ме боли... но всеки трябва да знае, че негативната нагласа не дава щастлив живот. - Какво е негативна или отрицателна програма? - Например - ясното убеждение, че през годините неизбежно ще остареем. Виждаме този кръг и не може да бъде по друг начин. И на никого не му идва на ум, че действително времето няма нищо общо с процеса на стареене. Ние просто мислим в един кръг само около това, което се случва, и тази негативна програма прави тялото ни старо и болно, но клетките на организма постоянно се обновяват. Така че, защо стареем: защото носим негативна нагласа, с нашето убеждение програмираме клетките си и така се случва. Ракът е нелечима болест, но скоро по телевизията гледах програма за хора, които са били излекувани от болестта в клинични условия. Тогава една жена каза: „От самото начало бях уверена, че ще бъда здрава“. И втори пример ще дам: знаех един бизнесмен със същия проблем, и той беше ходил на прощално посещение с приятели, резервира си място в гробище, паметник си купи и прекара един кратък период от време, който му бе определен, и всичко това е заради негативната му нагласа към заболяването. Човек винаги получава това, което мисли, с неговата вяра и убежденията му. Всяка негативна емоция е вредна не само за нас, но и за околното пространство. Само щастливите хора могат да правят останалите щастливи. - Значи можем да върнем процеса на стареенето и болестите в обратна посока?! Но как да бъдем щастливи, ако сме болни, а когато ни боли, имаме проблеми? - Абсолютно вярно. Човек със своите мисли може да направи всичко. Има много различни и прости техники как да накараме нашия ум да вярва в това, което искаме. Един лекар е излекувал хиляди пациенти с простата фраза, казвайки им да изричат думите: „Всеки ден, всеки час, аз съм все по-добре“. На всяка стъпка вместо лошо, трябва да се мисли тази фраза, а след кратко време погледнете и резултатите, които няма да закъснеят. Всичко се ражда от една мисъл, една идея се превръща в думи, а думите в дела. Всичко е енергия, всяка мисъл или дума няма да изчезне, тя се натрупва. Когато си добър, идва добро, лошият пък засилва лошото. Това е тема, на която може да се говори много дълго, с тая тема не се изчерпват възможностите на човешкия ум, затова ме привлича толкова много. Това е процес, който не се изчерпва. Трябва да си помагаме взаимно, да осъзнаваме тези прости истини, да си подаряваме един другиго усмивка, радост и любов от своя живот и тогава ще бъдем здрави, щастливи, богати.. . - С какво друго се занимавате? - Занимавам се и с бъдещето на живота и бъдещето на планетата. Днес човечеството е на прага на това ще има ли живот на земята в бъдеще, или не? Нашата цивилизация е толкова задръстила земята ни, затова скоро ние ще бъдем безсилни да променим това. Една от областите, които силно вредят на околната среда, отнема живота и нашите нерви са транспортът и пътищата. Днес във всички континенти на света хората знаят за новата форма на транспорт, наричана небесна пътека. Кола на колела от стомана, която се поставя върху предварително напрегнати струнни релси, монтирани на стълбове. Колата развива до 500 км в час. Екологично чист, безопасен, удобен, евтин за експлоатация и изграждане транспорт. Между другото Ванга веднъж каза: „През 2018 г. влакът ще лети на жици от слънцето“. През септември тази година на INNNOTRANS изложба в Берлин бяха демонстрирани първите работещи модели. Технологията е разработвана в течение на 40 г. В Беларус има завършен етап на строителството. - Най-страхотното е, че всичко се прави с помощта на хората, всеки може да стане акционер. - Какво бихте пожелали на нашите читатели? - Иска ми се да разберете какво искате от този живот, приемете да се отървете от негативизма, пуснете любовта в своята душа, в сърцето и ума си и се радвайте с пълна сила на живота. И все пак трябва да помогнем на нашата скъпа майка - Земята.